
Narvas, Vestervalli 9 hoones asuvate ruumide tasuta kasutusse andmine 

1. ASJAOLUD JA MENETLUSE KÄIK

Narva Linnavalitsuse Kultuuriosakonnale laekus avaldus MTÜ-lt Lapsele Oma Kodu (registrikood 80060341) Narvas, Vestervalli 9 aadressil asuvas hoones ruumide tasuta kasutusse andmise kohta tähtajaga 5 aastat. Antud mittetulundusühistu tegeleb tööga probleemsetest peredest lastega. MTÜ Lapsele Oma Kodu tegutseb ülalnimetatud pindadel alates 29.12.2000.a. Kommunaalmakseid tasub MTÜ täies mahus.
Ruumide üldpind:

120,96 m2
Arvestuslik üüritasu:

898,15 krooni kuus

MTÜ Lapsele Oma Kodu avaldust arutati Narva Linnavalitsuse linnavarakomisjoni istungil 09.08.2006. a (protokoll nr 9) ning arvesse võttes, et volikiri Natalja Umarova  nimele on välja antud kehtivusajaga kuni  31.12.2006, otsustati:

1. Anda MTÜ-le Lapsele Oma Kodu tasuta kasutusse alates 01.01.2006.a. kuni 31.12.2006.a. ruumid üldpinnaga 120,96 m², mis asuvad aadressil Narva, Vestervalli 9.
2. Narva Linnavalitsuse Kultuuriosakonnal esitada punktis 1 nimetatud otsus Narva Linnavalitsuse istungile korralduse vastuvõtmiseks.

Avaldaja ei olnud vastuvõetud otsusega nõus ning taotles linnavara kasutusaja pikendamist, tuues põhjenduseks, et MTÜ-l Lapsele Oma Kodu on ettevalmistamisel hoone katuse ja akende remondi projekt. Projekti üheks tingimuseks on kasutuslepingu olemasolu kehtivusajaga vähemalt 5 aastat. Narva abilinnapea Jelena Torokvei toetab MTÜ Lapsele Oma Kodu taotlust linnavara kasutusaja pikendamiseks.

Mittetulundusühingul Lapsele Oma Kodu on sõlmitud Narva Linnavalitsusega leping lastepsühholoogi  teenuste osutamiseks kehtivusajaga 5 aastat. 
Ülalnimetatud asjaolude alusel Narva Linnavalitsuse linnavarakomisjon võttis vastu otsuse:

1. Anda Mittetulundusühingule Lapsele Oma Kodu, registrikood 80060341, avalikku enampakkumist korraldamata tähtajaga 5 aastat tasuta kasutusse Narvas Vestervalli tn 9 asuv hoone probleemsetest peredest lastega töö korraldamiseks.

2. Kultuuriosakonnal esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutusse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.5, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linna huvidest tulenevatel juhtudel.

3. OTSUS

Anda MTÜ-le Lapsele Oma Kodu, registrikood 80060341, avalikku enampakkumist korraldamata tasuta kasutusse Narvas, Vestervalli 9 hoone ruumid, pindalaga 120,96 m2, probleemsetest peredest lastega töö korraldamiseks tagasiulatuvalt alates 01.01.2006.a. kuni 31.12.2010.a.
4. RAKENDUSSÄTTED

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2. Narva Linnavalitsuse Kultuuriosakonnal teha korraldus teatavaks MTÜ-le Lapsele Oma Kodu.

4.3. Korraldus jõustub seadusega sätestatud korras.

